90 दिन में दरका पहला साइकिल हाईवे, जांच का जिम्मा भी बनाने वाले को ही
दुनियाका सबसे लंबा और देश का पहला साइकिल हाई-वे 207 किलोमीटर का है। गर्व की बात यह है कि ये हमारे ही देश में उत्तरप्रदेश में है। लेकिन शर्म की बात यह है कि ये सड़कें इतनी घटिया क्वालिटी की बनाई गई हैं कि 90 दिन के अंदर ही उखड़ने लगी हैं। उत्तरप्रदेश के मुख्यमंत्री अखिलेश यादव ने 26 नवंबर को इसका उद्धाटन किया था। इटावा के लायन सफारी से आगरा के ताजमहल तक का साइकिल हाइवे 134 करोड़ रुपए में बनवाया गया था। चंबल के तमाम गांव इस हाईवे ने जोड़ दिए हैं। लेकिन अब यह जगह-जगह से टूटने लगी है। मजेदार बात तो यह है कि इस विधानसभा चुनाव में अपनी उपलब्धियों में अखिलेश यादव इसे विकास का पथ बता चुके हैं।
साइकिल हाइवे सबसे ज्यादा फतेहाबाद इलाके में दरका है। यहां हाइवे की परतें भी निकल रही हैं। पीडब्ल्यूडी विभाग ने इस साइकिल हाइवे की गड़बड़ी को छिपाने के लिए डामर लगा दिया। लेकिन यह छिप नहीं सकी है। गांव कुतुकपुर, भोजपुर में साइकिल हाइवे की बुरी हालत है। यहां लगातार सौ फीट से ज्यादा सड़क दरक चुकी है। आगे भी यह हाल करीब 10 किमी तक है। बाह के बीहड़ में भी साइकिल हाइवे में मोटे-मोटे क्रैक रहे हैं। यही नहीं यहां पर तो हाइवे पर ग्रामीणों ने अतिक्रमण भी कर रखा है। इस मामले में चौंकाने वाली बात यह है कि इसके घटिया निर्माण की जांच भी उसी इंजीनियर को सौंपी गई है, जिसने इसे बनाया है। पीडब्ल्यूडी के चीफ इंजीनियर राजन मित्तल का कहना है कि इस मामले की जांच की जा रही है। उन्होंनेे पांच इंजीनियरों की जांच टीम बनाई है।
शेष| पेज 2 पर
इसमेंसहायक अभियंता आरपी शर्मा, शशंक भार्गव, संजीव उपाध्याय, अवर अभियंता मुलायम सिंह और आरके शर्मा शामिल हैं।
ये सभी एक्जिक्यूटिव इंजीनियर प्रभाकर शर्मा के अंतर्गत काम करते हैं। साइकिल हाइवे का बड़ा हिस्सा इन्हीं की देख-रेख में बना था। इस मामले के शिकायकर्ता अशोक कुशवाहा का कहना है कि इस जांच का कोई मतलब नहीं हैं। जिनपर गड़बड़ी करने की आशंका है, उन्हीं के जूनियर से यह जांच करवाई जा रही है।
अशोक के अनुसार साइकिल हाइवे के निर्माण में खराब क्वालिटी की गिट्टी का इस्तेमाल किया गया है। टेंडर के मुताबिक हाइवे के निर्माण के दौरान झांसी की बेहतर क्वालिटी की डेनसिटी की गिट्टी का प्रयोग करना था। जबकि बिलउआ गिट्टी का उपयोग किया गया। यही नहीं झांसी से आगरा तक का भाड़ा वसूला गया, लेकिन उसका इस्तेमाल नहीं हुआ। साइकिल हाइवे निर्माण में करोड़ों रुपए का खेल किया गया है। यह मुख्यमंत्री अखिलेश यादव का ड्रीम प्रोजेक्ट था। इसका आइडिया उन्हें 2014 में उस समय आया था, जब वह नीदरलैंड गए थे। नीदरलैंड में उन्होंने साइकिल ट्रैक देखे। वहां इसका सफल उपयोग हो रहा है। वहां से लौटने के बाद अखिलेश ने लखनऊ में साइकिल पथ बनवाए और बाद में दुनिया के सबसे लंबे इटावा-आगरा साइकिल हाइवे की योजना शुरू की। इसके निर्माण के पीछे उनका उद्देश्य चंबल के ईको टूरिज्म को बढ़ाना था। वे उद्घाटन के अगले दिन 27 नवंबर को साइकिल चलाते हुए आगरा के कार्यक्रम में मंच पर पहुंचे थे। तब उन्होंनेे कहा था कि चंबल के बीहड़ को लेकर डर था, जिसे इटावा से आगरा तक साइकिल हाइवे बनाकर खत्म कर दिया गया।
उस वक्त रैली निकाली गई थी, जिसमें स्वीडन, जर्मनी, बांग्लादेश, यूएसए के 150 समेत देश के करीब साढ़े 600 से अधिक साइक्लिस्टों ने भाग लिया था। ग्रामीण इस साइकिल हाइवे का इस्तेमाल इस समय आस-पास के गांवों में जाने के लिए कर रहे हैं। छोटी-छोटी दूरी के लिए करीब 800 लोग इस पर साइकिल चलाते हैं।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva